Projektas Nr. TSp-318

ROKIŠKIO RAJONO SAVIVALDYBĖS TARYBA

SPRENDIMAS

DĖL KITOS PASKIRTIES VALSTYBINĖS ŽEMĖS SKLYPO, ESANČIO J. BILIŪNO G., ROKIŠKIO M., PANAUDOS

2024 m. spalio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 1 dalimi, 3 dalies 1 punktu, Lietuvos Respublikos civilinio kodekso 6.642 straipsnio 2 dalimi, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl valstybinės žemės perdavimo neatlygintinai naudotis taisyklių patvirtinimo“, 4.1 papunkčiu, statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 25 punkto 25.1. papunkčiu, atsižvelgdama Rokiškio rajono savivaldybės tarybos 2024 m. liepos 25 d. sprendimą TS-261 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“, 2024 m. liepos 31 d. Rokiškio rajono savivaldybės turto, perduodamo valdyti, naudoti ir disponuoti juo patikėjimo teise, perdavimo- priėmimo aktą, Nr. V-184, biudžetinės įstaigos Rokiškio Juozo Tumo- Vaižganto progimnazijos 2024 m. spalio 14 d. prašymą, biudžetinės įstaigos Rokiškio specialiosios mokyklos- daugiafunkcio centro 2024 m. spalio 10 d. prašymą, Rokiškio rajono savivaldybės taryba n u s p r e n d ž i a:

1. Pripažinti 2005 m. rugsėjo 20 d. valstybinės žemės sklypo panaudos sutartį Nr. N73/05-0071 (2020 m. gruodžio 11 d. Susitarimas pakeisti sutartį Nr. 25SUN-7-(14.25.56.)), sudarytą su Rokiškio Juozo Tumo-Vaižganto progimnazija dėl žemės sklypo (kadastro Nr. 7375/0011:105, unikalus Nr. 4400-0647-0633), esančio J. Biliūno g. 2, Rokiškio m., dalies panaudos, pasibaigusia.

2. Perduoti neatlygintinai naudotis biudžetinei įstaigai „Rokiškio specialioji mokykla- daugiafunkcis centras“, kodas 303331300, 2,0004 ha ploto kitos paskirties valstybinės žemės sklypą (kadastro Nr. 7375/0011:105, unikalus Nr. 4400-0647-0633), esantį J. Biliūno g. 2, Rokiškio m.

3. Nustatyti, kad žemės sklypas suteikiamas neatlygintinai naudotis aštuoniasdešimt devynerių (89) metų laikotarpiui, skaičiuojant nuo sutarties sudarymo dienos.

4. Pritarti valstybinės žemės panaudos sutarties projektui, kuris yra neatskiriamoji šio sprendimo dalis (pridedama).

Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras	Ramūnas Godeliauskas